kardosdrur/scandi-wiki huggingface dataset:
OBS!

OBS! var en dansk butikskæde bestående af 12 lavprisvarehuse, som var ejet af FDB.

Kæden blev etableret i 1972 og var frem til nedlæggelsen en underskudsforretning. I 1997 forsøgte FDB at redde kæden ved at danne et fælles selskab sammen med de svenske og norske brugsbevægelser NKL og KF i håb om at skabe en mere rentabel forretning. Det lykkedes imidlertid ikke, og i andet halvår af 2002 valgte FDB at omdanne varehusene til det nydannede koncept Kvickly xtra, som heller ikke var nogen succes og derfor blev lavet om til almindelige Kvickly-butikker i 2009.

I 1996 omsatte OBS! for 2,9 mia. kr. og beskæftigede 1.554 ansatte.

Varehuse 
 Høje-Taastrup (City 2)
 Odense
 Randers
 Helsingør (Prøvestenscentret)
 Herning
 Nørresundby
 Slagelse (VestsjællandsCentret)
 Esbjerg
 Horsens
 Aarhus (Viby)
 Holstebro
 Hillerød

Referencer 

Etableret i 1972
Ophørt i 2002
Hypermarkedskæder i Danmark
Coop Danmark
Tidligere virksomheder i Danmark
Skanderbeg

Gjergj Kastrioti Skanderbeg (født 6. maj 1405 i Fyrstendømmet Kastrioti, død 17. januar 1468 Lezhë i Republikken Venedig (nuværende Albanien)) opfattes som Albaniens nationalhelt, fordi han holdt osmannerne stangen til sin død. Efter hans død indgik Albanien i det Osmanniske Rige.

Gjergj Kastrioti far var en albansk fyrste, der blev vasal for den osmanniske sultan Murad 2., da en tyrkisk hær i år 1423 trængte ind i Epeiros. Ghergj - albansk for græsk Georgios, dansk Georg eller Jørgen - blev taget som gidsel sammen med 3 brødre. Han fik sit tyrkiske navn Skanderbeg, som betyder "fyrst Aleksander", og blev opdraget i den islamiske tro. Skanderbeg selv gjorde militær tjeneste for sultanen, trods mordet på hans brødre, men da ungarerne trængte frem i år 1443, flygtede han sammen med omkring 300 albanere. Han konverterede til kristendommen, samlede en hær, som trængte tyrkerne tilbage, og ved en fred i år 1461 stod han som Albaniens herre. Han samlede Albanien til en national enhed og gjorde det til en kristen stat.

Navn 
Skanderbegs navn var Gjergj Kastrioti, eller som i nogle dansk tekster Georg Kastriota. Kastrioti stammer fra  via  (kástro). Ifølge den albanske historiker Fan Noli er Kastrioti afledt af stednavnet Kastriot i det nordøstlige Albanien.

Skanderbeg eller Iskenderbeg () var hans osmanniske titel. Skanderbeg (eller Skenderbeu) er en sammensætning af det græske Alexander () samt det .

Kruja 
Skanderbegs hovedsæde var familieborgen i Kruja, hvor der i dag er et Skanderbeg-museum.

Vasal af kongen af Napoli 
Skanderbeg blev vasal af kongen af Napoli (først Alfons 5. af Aragonien, senere hans søn Ferdinand 1. af Neapel), fik støtte fra ham i Albanien og hjalp til gengæld ham i det sydlige Italien.

Pavens planer for et korstog med indmarch i Albanien 
Skanderbeg fik pave Pius 2.s støtte til et korstog mod sultanen. Men da paven døde, blev korstoget opgivet.

Marin Barletis biografi 
Skanderbeg er biograferet omkring år 1500 af Marin Barleti (latin: Marinus Barletius), en munk der formentlig stammede fra en albansk familie.

Barletis biografi har dannet grundlag for adskillige biografiske beretninger, bl.a. Ludvig Holbergs fra 1739, men formentlig også for en tysk beretning der blev oversat til dansk i 1709. Denne udgave findes på Det Kongelige Bibliotek.

Barletis beretning er analyseret af den klassiske filolog Minna Skafte Jensen.

Galleri

Se også 
 Sultaner i det osmanniske rige
 Shaban Sinani
 Skanderbegs segl

Referencer

Eksterne henvisninger 

 Gjergj Kastrioti Skanderbeg Bjørn Andersen har forsøgt at opsummere hvad man véd om Skanderbeg i dag.
 Minna Skafte Jensen: En heltehistorie / Marin Barletis Skanderbeg mellem mundtlighed og skriftlighed  (dansk og engelsk udgave).
 Beretningen fra 1709.
 Ludvig Holberg udgav i 1739 sin 'heltehistorie' om Skanderbeg Ludvig Holbergs tekst indledt og digitaliseret fra fraktur af Bjørn Andersen.
 Peter Pentz: »Den store Albaner« i: »Sfinx«, Aarhus, Danmark, 2003/1, pp. 20-24.
 Skanderbegs segl og Alexanders segl og betydningen for Albanien . Beskrivelse, billeder og links.

Personer fra Albanien
Albaniens regenter
Erling Olsen

Erling Heymann Olsen (18. april 1927 i København – 27. juni 2011) var en dansk politiker og professor i nationaløkonomi. Han var søn af historikeren Albert Olsen og kvindesagsforkæmperen Agnete Olsen og broder til rigsantikvar Olaf Olsen og bankdirektør Sverre Olsen.

Erling Olsen var medlem af Folketinget for Socialdemokraterne i 1964-1968, 1971-1973 og 1975-1998. Boligminister 1978-1982. Justitsminister 1993-1994 og Folketingets formand 1994-1998.

Opvækst og uddannelse 
Olsen voksede op i Århus og København. Under 2. verdenskrig måtte han flygte med sin familie til Sverige, fordi moderen var jøde. Efter krigen studerede Erling Olsen nationaløkonomi ved Københavns Universitet og blev cand.polit. i 1953 og dr.polit. i 1971.

Karriere 
Sideløbende med sin politiske karriere har Erling Olsen haft en lang række poster, især i universitetsverdenen. Han virkede i en årrække som professor i nationaløkonomi ved Københavns Universitet og RUC.

I 1970 blev han udpeget som RUC's første rektor med virkning fra 1972. I kølvandet på ungdomsoprøret udkæmpede Olsen mange slag med de mange marxistisk-inspirerede studenter og undervisere. Ved rektorvalget i 1973 tabte han afstemningen. Han er senere blevet rost for sin indsats for at skabe det nye universitetscenter og blev den 17. september 2010 udnævnt som æresdoktor ved RUC.

I forbindelse med dannelsen af SV-regeringen blev Olsen i 1978 boligminister og sad frem til Anker Jørgensens sidste regering afgik i 1982. Undervejs optrådte han som satirisk kritiker i Ekstra Bladet under pseudonymet Dr. Mefisto, hvor han gjorde grin med ministerkolleger og afslørede oplysninger fra fortrolige møder, som kun en minister kunne kende til. Anker Jørgensen valgte dog at lade ham fortsætte som minister, da det efter mange måneder kom frem, at ophavsmanden var Olsen.

Efter en længere periode i relativ ubemærkethed blev Erling Olsen af Poul Nyrup Rasmussen hentet ind som justitsminister i 1993 efter at Pia Gjellerup gik af kort efter regeringsdannelsen. Her huskes han især for diskussionerne om politiets optræden på Christiania og ved urolighederne på Nørrebro i forbindelse med folkeafstemningen om Edinburgh-aftalen.

Efter folketingsvalget i 1994 blev Erling Olsen formand for Folketinget og gennemførte her en større reform kaldet Olsen-planen, der skulle styrke Folketingets muligheder over for regeringen. Han genopstillede ikke til folketingsvalget i 1998.

Kilder 
Erling Olsen, Fra ælling til ugle. Fremad Paperback, 1999. –

Kildehenvisninger

Eksterne henvisninger 
 
 Biografi hos Folketinget.dk

Danske ministre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1960'erne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Økonomer fra Danmark
Folketingsformænd
Boligministre fra Danmark
Justitsministre fra Danmark
Personer fra København
Personer i Kraks Blå Bog (afdøde)
Jøder fra Danmark
Æresdoktorer
Personer i Dansk Biografisk Leksikon
Carsten Bo

Carsten Bo kan henvise til:

 Carsten Bo Henriksen – en dansk musiker med kunstnernavnet Carsten Bo
 Carsten Bo Jensen – en dansk politiker og musiker, der har benyttet kunstnernavnet Carsen Bo
Rottekonge

En rottekonge er et zoologisk fænomen hvor en klump af rotter er blevet viklet samme ved deres haler og bruges i overført betydning om noget tæt sammenfiltret. Betegnelsen bruges også om en gammel rotte, der fodres af yngre eller om en person, der virker som rottejæger. Afledt af den sidste betydning kendes særligt gøgleren Cibrino, der optrådte med tamme rotter og var kendt som "rottekongen".

Der findes mange teorier om, hvordan rottekonger opstår; Det kan f.eks. ske ved at halerne bliver bundet sammen ved fødslen pga. kulde eller fordi en gruppe rotter har været udsat for den samme væske som derefter fryser. Et studie fra Estland anfører, at tilstanden primært sker i områder med hårde vintre.

Referencer 

Zoologi
Cibrino

Cibrino med det borgerlige navn Carlo Peter Grønbæk Sørensen (født 17. september 1920 i København, død 26. marts 2009 Farsø) var en dansk gøgler, der også var kendt som "Rottekongen". Han optrådte i mange år over det meste af Danmark med lirekasse og tamme rotter. I syv år rejste han sammen med Ingeborg Hinge, der siden etablerede Gøglermuseet i Vorbasse.

På markedspladsen i Løgumkloster indgår Cibrino i en skulptur af Alice Buchhave. Den forestiller initiativtageren til gøglergudstjenester, sognepræst Anders Bork Hansen, med Cibrino og stodderkongen Bamse ved siden af. Den blev indviet i 1981 af justitsminister Ole Espersen.

Carlo Sørensen voksede op i trange kår med sine fem søskende. Han fik som syv-årig meningitis og lå i sengen i ni år. Af samme grund gik han ikke meget i skole og måtte derfor finde en levevej, som ikke indbefattede skolegang. Interessen for rotter kom af at se den daværende rottemester Kaptajn Jeno håndtere rottedressuren.

Cibrinos verbal-ekvilibristiske veltalenhed blev i hans sort-røde kjolesæt og med dyrene, som kunne klatre, hejse flag og gøgle, til en sommerbegivenhed i mange småbyer i Danmark, Norge og Sverige. Ofte blev han af politiet fjernet midt under en forestilling, fordi han ikke forud havde indhentet den obligatoriske tilladelse til gøgleri. Men det gav netop mere omtale til hans cirkus, som også omfattede papegøjen Bølle, dresserede geder samt noget så sjældent som "skeletter af siamesiske tvillinger".

Den 77-årige rotte-maestro måtte af helbredsårsager stoppe den hårde langfart på landevejene og forsøgte forgæves at sælge sit lille cirkus. Efter lang tids sygdom, sov Cibrino stille ind på Farsø Sygehus. Cibrino havde allerede i 1989 fået sig en, med rotte og høj hat prydet, gravsten på Rold Kirkegård. Han vidste nok hvor han ville hvile sit eget skelet.

Cibrino efterlod en voksen datter og søn. Efter faderens død fik sønnen lyst til at følge lidt i faderens fodspor som gade- og markedsgøgler med en slags lirekasse "forklædt" som harmonika.

Litteratur og andre eksterne henvisninger 

 Anders Enevig: Rottekongen Cibrino, Forlaget Klematis 1989. 

Danskere i 1900-tallet
Danskere i 2000-tallet
Gøglere
Minna Skafte Jensen

Minna Skafte Jensen (født 19. maj 1937 i Ryde) var professor i klassiske studier og klassisk kultur ved Syddansk Universitet. Pensioneret i 2003. Hendes forskning vedrører dels det tidlige græske epos, dels dansk latinpoesi efter reformationen.

Har skrevet om Homer og desuden om Marinus Barletius' Skanderbeg-biografi i 1988.

Hædersbevisninger 
 1996: Tagea Brandts Rejselegat
 2014: Gad Rausings pris för framstående humanistisk forskargärning

Eksterne henvisninger 
 Hjemmeside
 Biografisk artikel i Dansk Kvindebiografisk Leksikon af Marianne Pade
 Minna Skafte Jensen: En heltehistorie / Marin Barletis Skanderbeg mellem mundtlighed og skriftlighed  (dansk, engelsk og albansk udgave)
 Minna Skafte Jensen, The Homeric Question and the Oral-Formulaic Theory, København 1980
 Minna Skafte Jensen, Homer og hans tilhørere: Iliaden og Odysseen, København 1992
 Minna Skafte Jensen (red.), A History of Nordic Neo-Latin Literature, Odense 1995
 Minna Skafte Jensen, Marianne Pade, Karen Skovgaard-Petersen & Peter Zeeberg (red.): Friendship and Poetry. Studies in Danish Neo-Latin Literature, København 2004
 Minna Skafte Jensen, Writing Homer, København 2011

Danskere i 1900-tallet
Danskere i 2000-tallet
Modtagere af Tagea Brandts Rejselegat
Klassiske filologer
Filologer fra Danmark
Personer i Dansk Kvindebiografisk Leksikon
Medlemmer af Videnskabernes Selskab
Professorer fra Syddansk Universitet
N.P. Johnsens Fyrværkerifabrik

N. P. Johnsens Fyrværkerifabrik var et fyrværkerilager, i Seest ved Kolding. 

Lageret, der startede som en fyrværkerifabrik, blev etableret i 1975 på Kløvkærvej i Seest, Kolding. Stifteren af fabrikken, var Niels Peter Johnsen, der havde været direktør ved Kolding Fyrværkerifabrik siden 1967. Da Kolding Fyrværkerifabrik lukkede i 1975, besluttede han at starte en fabrik for sig selv. Da Niels Peter Johnsen stoppede, overtog sønnerne Ernst og Bjarne Johnsen fabrikken. Fyrværkerifabrikken blev ramt af stort uheld d. 3. november 2004, da Fyrværkeriulykken i Seest skete. På daværende tidspunkt, blev forretningen ledet af Bjarne Johnsen og hans søn, Lars. Lars var direktør i firmaet, der i øvrigt ikke producerede fyrværkeri, men importerede det meste fra Kina.

Siden ulykken i 2004 har firmaet ligget  stille, og i september 2005 udtalte Lars Johnsen til Jydske Vestkysten, at han ikke ville  retablere firmaet. Firmaet blev solgt og de nye udenlandske ejere skiftede navnet til Johnsen Fyrværkeri.

Senere kom virksomheden til at hedde Vulcan Fireworks A/S og flyttede til Vamdrup.

Kilder og referencer 

Fyrværkeri
Fremstillingsvirksomheder i Danmark
Virksomheder i Kolding
Etableret i 1975
Dritëro Agolli

Dritëro Agolli (født 13. oktober 1931 i Menkulas i nærheden af Korça, død 3. februar 2017) var en albansk forfatter. 

Han gik i gymnasiet i Gjirokastra og fik journalistisk uddannelse i Leningrad i 1950'erne. 

Han var kommunist i Hoxha-perioden. I nogle år var han journalist på partiavisen Zëri i Popullit. Han debuterede som skønlitterær forfatter i 1958 og var formand for den albanske forfatterforening fra 1973 til 1992. 

Efter Hoxha-styrets sammenbrud og etableringen af demokratiet i begyndelsen af 1990'erne blev han medlem af Socialistpartiet. Han var medlem af Parlamentet for dette parti.

Han har skrevet digte, noveller, romaner og artikler. 

På albansk foreligger bl.a.: Në Macka Shtet, Arka e djallit og Komiser Memo. 

På dansk foreligger: Manden med kanonen (1987).

Artikler af og interview med Dritëro Agolli 
 Proletarian Partisanship and Some of its Aspects of the Waging of the Class Struggle , 1979. (Om den socialistiske litteraturopfattelse i 1970'erne med udfald mod 'borgerlige' og 'revisionistiske' opfattelser), hentet 21. september 2014, .
 Literature and Arts towards a New Qualitative Leap , 1983. (Om den socialistiske litteraturopfattelse i den sidste del af Hoxha-perioden), hentet 21. september 2014, .
 Some Features of the Albanian Novel , 1984. (Bl.a. om nogle af Ismail Kadarés romaner), hentet 21. september 2014, .
 Rethinking the past. Interview in Tirana Times , august 2006. (Om Hoxha-perioden, nutiden og Agollis egen situation), hentet 21. september 2014, .

Eksterne henvisninger 
 Robert Elsies internetbiografi over Dritëro Agolli 

Skønlitterære forfattere fra Albanien
Digtere
Nexhmije Hoxha

Nexhmije Hoxha (født 7. februar 1921 i Bitola, død 26. februar 2020 i Tirana) var en albansk kommunistisk politiker. Hun var gift med Albaniens kommunistiske statsleder  Enver Hoxha fra 1944 og frem til Enver Hoxhas død i 1985. Hun var medlem af Folkeforsamlingen (Parlamentet) og direktør for Instituttet for Marxisme-Leninisme.

Hun blev født Nexhmije Xhuglini af albanske forældre i Bitola i Kongeriget Jugoslavien i det nuværende Nordmakedonien. Hun studerede ved en lærerhøjskole for kvinder i Tirana, hvorefter hun underviste på en folkeskole i byen fra 1941 til 1942. Under 2. verdenskrig deltog hun i den kommunistiske modstandsbevægelse mod den italienske og tyske besættelse af Albanien.

Kort tid efter krigen blev hun gift med Enver Hoxha. Parret havde tre børn,  sønnerne Ilir og Sokol og datteren Pranvera, men ingen af dem havde nogen politiske roller af betydning. 

Hun fik vigtige hverv i Albaniens Arbejdets Parti og i offentlige stillinger. Nexhmije Hoxha var leder i Forbundet af albanske kvinder 1946-1955 og medlem af partiets centralkomité fra 1948. Hun ledede Instituttet for marxistisk-leninistiske studier fra 1966 til 1992 og blev den sidste rektor ved V.I. Lenins højere partiskole i Tirana. Hendes indflydelse og påståede brutalitet gav hende øgenavnet "Tiranas sorte enke". 

Efter Enver Hoxha død i 1985 forsøgte Nexhmije indtil 1991 at opretholde regimet med hjælp af en marionetregering. I marts 1991 kom det første frie valg i  Albanien. I december 1991 blev hun arresteret og fængslet i årene 1993-1997 for korruption og misbrug af offentlige midler. Dommen blev kritiseret særligt af det albanske diktaturs ofre, da hun kun blev dømt for korruption. Hun udgav i 1998 en biografi i to bind om ægtmanden.

Referencer

Eksterne henvisninger 
 Mein Leben mit Enver – Erinnerungen von Nexhmije Hoxha, Teil I (PDF; 678 kB)
  – Interview d. 8. februar 2016 med Vizion Plus
 Fatjona Mejdini: Killing People 'Pained' Enver Hoxha, Widow Says. Balkan Insight, 9. februar 2016

Politikere fra Albanien
Muhammad Ali Pasha

Muhammad Ali Pasha (ar.: محمد علي باشا) (stavningen varierer, således ses også det tyrkiske Mehmet Ali (Kavalalı Mehmet Ali Paşa)) (ca. 1769 – 2. august 1849), var vicekonge af Egypten og betragtes ofte som grundlægger af det moderne Egypten. Muhammad Ali, der var albaner, blev født i Kavala i det Osmanniske Rige (i dag i Grækenland) og arbejdede i sin ungdom som tobakshandler inden han søgte ind i den osmanniske hær.

I 1811 erobrede han Egypten fra mamelukkerne, og de følgende år gennemførte han adskillige militæroperationer mod Arabien og Sudan. I 1824 sendte han en egyptisk styrke for at hjælpe den osmanske sultan med at undertrykke den græske frihedskrig, men den egyptiske og den osmanniske flåde ødelagdes i slaget ved Navarino. Da sultanen afslog Muhammad Alis krav om Syrien som betaling, erobrede han Syrien og styrede det i syv år. Endelig slog Muhammad Ali den osmanske sultan i 1841, hvorefter denne var tvunget til at acceptere Muhammad Ali som enevældig regent over Egypten. Under hans styre gennemførtes flere reformprogrammer, som lagde grunden til det moderne Egypten.

Muhammad Alis Efterkommere 
Muhammad Alis familie regerede Egypten indtil 1953 under forskelige titler: khedive, sultan og konge.
 Ibrahim (1848)
 Abbas 1. (1848-54)
 Said (1854-63)
 Ismail (1863-79)
 Tewfik (1879-92)
 Abbas 2. (1892-1914)
 Hussein Kemal (1914-17)
 Fuad 1. (1917-36)
 Farouk (1936-52)
 Fuad 2. (1952-53)

Personer fra Albanien
Regenter af Egypten
Slangeholderen

Slangeholderen (la.: Ophiuchus, græsk: Ὀφιοῦχος), også kaldet Slangebæreren, er et stjernebillede.

Slangeholderen foreslået som "13. stjernetegn" 
Jorden har rykket sig i forhold til solen, siden man, for 3.000 år siden fordelte de 12 stjernetegn på årets 12 perioder. Derved befinder Slangeholderen sig nu som 13. stjernebillede i Solens bane, hvilket har givet anledning til idéen om et 13. stjernetegn – nemlig Slangeholderen. Denne idé er imidlertid ikke alment anerkendt.

Solens passage gennem stjernebilleder 
 Stenbukken – 21. januar til 16. februar
 Vandmanden 	17. februar til 11. marts
 Fiskene 	12. marts til 18. april
 Vædderen 	19. april til 13. maj
 Tyren 	14. maj til 21. juni
 Tvillingerne 	22. juni til 20. juli
 Krebsen 	13. juli til 10. august
 Løven 	11. august til 16. september
 Jomfruen 	17. september til 30. oktober
 Vægten 	31. oktober til 23. november
 Skorpionen 	24. november til 28. november
 Slangeholderen 	29. november til 17. december
 Skytten 	18. december til 20. januar

Modstandere af at indlemme Slangeholderen som nyt stjernetegn baserer argumentet på, at dyrekredsen er en afspejling af året. Der er fire årstider, hver med en begyndelse, en midte og en afslutning. Sammenlagt opdeler disse året i 12 stykker, der hver er repræsenteret i dyrekredsen. Eftersom årets gang ikke har ændret sig, afvises det, at der skulle være opstået et nyt stjernetegn.

Eksterne henvisninger

Referencer 

Stjernebilleder
SuperBest

SuperBest var indtil 30. maj 2015 en dansk supermarkedskæde, hvis butikker for størstedelens vedkommende var ejet og drevet af selvstændige købmænd. SuperBest-købmændene drev typisk deres supermarked eller discountbutik i selskabsform, og nogle af disse købmænd ejede flere supermarkeder i SuperBest-kæden . 

SuperBest blev stiftet i 1997 og bestod ultimo 2011 af 190 butikker over hele Danmark med en årsomsætning på 12,9 milliarder kroner, hvilket var en milliard mindre end året før, et tab i omsætning kæden forklarer med, at man i samme periode havde mistet 30 butikker. 50 af butikkerne blev ejet og drevet af Dagrofa, der samtidig var leverandør til hele kæden.

Pr. 1. april 2007 blev kæderne ISO og Dreisler Storkøb en del af SuperBest, mens Fog Fødevarer kom til i 2008. Tidligere er mindre kæder som Jaco, Favør 2001, KC Storkøb 2001 og Prima 2004 blevet optaget i SuperBest-kæden, der har hovedsæde i Ringsted.

I 2013 blev kæden opdelt og en del af butikkerne fortsatte som EUROSPAR-butikker. I 2013 udvidede man varesortimentet med 1.000 varenumre til 8.500.

I 2015 blev de 190 SuperBest- og Eurospar-butikker i Danmark erstattet af butikker under det nye navn MENY.

Referencer

Se også 
 SuperBest-kødskandalen

Ekstern henvisning 
  Hjemmeside for MENY

Supermarkedskæder i Danmark
Etableret i 1997
Dagrofa
Ophørt i 2015
Detailhandel

Detailhandel eller detailsalg er salg af varer til private forbrugere og slutbrugere. Detailhandleren køber varer i store partier, enten direkte hos producenten eller via en grossist, og sælger dem derefter videre til forbrugeren i mindre mængder. Detailhandel omfatter både salg til forbrugeren via fysiske butikker, postordre og Internettet. Detailvirksomhed er det modsatte af en engrosvirksomhed. En detailvirksomhed sælger nemlig kun varer på konsumentmarkedet, altså til private personer. 

Detailsalg reguleres bl.a. af Købeloven og Forbrugerklageloven.

Detailhandelsbutikker 
Da detailhandel er et overordnet begreb for salg til forbrugerne, kan detailhandelsbutikker være alt fra et supermarked med et bredt varesortiment, til en specialbutik på Internettet med et meget snævert, men dybt sortiment, som f.eks. en vinhandel. Eksempler på detailhandelsbutikker kan være:
 Supermarked
 Varehus
 Stormagasin
 Discountbutik
 Specialbutik
 Postordrefirma
 Webshop
 TV-shop

Mange danske detailhandelsbutikker er samlet i forretningskæder. De to største aktører på det danske dagligvaremarked er Coop og Dansk Supermarked.

Se også 
 Dørsalg
 Engros
 Forretningskæde
 Købelov
 Telefonsalg
 Salg

Kilder/henvisninger 
 Forbrugerstyrelsen 

 
Erhvervsøkonomi
Lene Maria Christensen

Lene Maria Christensen (født 10. april 1972) er en dansk skuespillerinde. Hun er datter af møbelpolstrer Jørgen Christensen og kassedame Solveig Edel Christensen.

Hun er kendt for roller i både tv og film, bl.a. i serierne Hotellet, Forsvar og Arvingerne.

Karriere 
Lene Maria Christensen kom på Statens Teaterskole i 1995, blev færdiguddannet som skuespiller i 1999 og debuterede samme år på Det Danske Teater i 'Skærmydsler'. Hun fik sit gennembrud som Constanze i 'Amadeus' på Østre Gasværk i 2001.

Ved bodiluddelingen i 2023 modtog Lene Maria Christensen en bodil for bedste kvindelige birolle for sin rolle i Rose.<ref>[https://www.seoghoer.dk/kendte/bodilprisen-2023-her-er-alle-vinderne Bodilprisen2023: Her er alle vindrne, seoghoer.dk]</ref>

 Privatliv 
Lene Maria Christensen blev den 17. september 1995 gift med billedbehandler Anders Bach Petersen.

 Filmografi 
 Film 

 Tv-serier 

 Priser 
 Ove Sprogøe Prisen, 2008
 Robert-Prisen, Årets kvindelige hovedrolle for Frygtelig lykkelig, 2009
 Bodilprisen, Bedste kvindelige hovedrolle for Frygtelig lykkelig, 2009
 Lauritzen-prisen, 2011
 Bodilprisen, Bedste kvindelige hovedrolle for En familie, 2012
 Robert-Prisen, Årets kvindelige birolle – tv-serie for Arvingerne, 2015
 Robert-Prisen, Årets kvindelige birolle – tv-serie for Arvingerne II, 2016
 Robert-Prisen, Årets kvindelige hovedrolle - tv-serie for Arvingerne III, 2018
 Robert-Prisen, Årets kvindelige birolle for Rose'', 2023

Referencer

Eksterne henvisninger 

 

Skuespillere fra Danmark
Skuespillere uddannet på Statens Teaterskole
Personer i Kraks Blå Bog
Robert for årets kvindelige birolle - tv-serie
Bodilprisen for bedste kvindelige hovedrolle
Robertprisen for årets kvindelige birolle
The Unforgiven II

The Unforgiven II er en sang fra februar 1998 med heavy metal-bandet Metallica. Det er en nyere version af The Unforgiven. Den er med mere af Metallicas heavy metal stil.

Album: ReLoad

Kunstere:
Lars Ulrich
James Hetfield
Jason Newsted
Kirk Hammett

Sange fra 1998
Azem Hajdari

Azem Hajdari (11. marts 1963 – 12. september 1998) var en albansk politiker og fremtrædende medlem af partiet Demokraterne. Han blev dræbt ved et attentat i Tirana.

Politikere fra Albanien